CELEX: 32010D0785
Language: lv
Date: 2010-12-17 00:00:00
Title: 2010/785/ES: Komisijas Lēmums ( 2010. gada 17. decembris ), ar ko principā atzīst tās dokumentācijas pilnīgumu, kas iesniegta detalizētai pārbaudei saistībā ar iespējamo piriofenona iekļaušanu Padomes Direktīvas 91/414/EEK I pielikumā (izziņots ar dokumenta numuru C(2010) 9076)  Dokuments attiecas uz EEZ

18.12.2010   
               
               
                  LV
               
               
                  Eiropas Savienības Oficiālais Vēstnesis
               
               
                  L 335/64
               
            
         KOMISIJAS LĒMUMS
         (2010. gada 17. decembris),
         ar ko principā atzīst tās dokumentācijas pilnīgumu, kas iesniegta detalizētai pārbaudei saistībā ar iespējamo piriofenona iekļaušanu Padomes Direktīvas 91/414/EEK I pielikumā
         (izziņots ar dokumenta numuru C(2010) 9076)
         (Dokuments attiecas uz EEZ)
         (2010/785/ES)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1) un jo īpaši tās 6. panta 3. punktu,
         tā kā:
         
                     (1)
                  
                  
                     Direktīvā 91/414/EEK ir paredzēts pilnveidot to Eiropas Savienības darbīgo vielu sarakstu, kuras atļauts iekļaut augu aizsardzības līdzekļu sastāvā.
                  
               
                     (2)
                  
                  
                     
                        ISK Biosciences Europe SA2010. gada 31. martā iesniedza Apvienotās Karalistes iestādēm dokumentāciju par darbīgo vielu piriofenonu, pievienojot pieteikumu, kas vajadzīgs, lai panāktu minētās vielas iekļaušanu Direktīvas 91/414/EEK I pielikumā.
                  
               
                     (3)
                  
                  
                     Apvienotās Karalistes iestādes Komisijai norādīja, ka sākotnējā pārbaudē izskatītā dokumentācija par attiecīgo darbīgo vielu atbilst tām prasībām attiecībā uz datiem un informāciju, kas noteiktas Direktīvas 91/414/EEK II pielikumā. Iesniegtā dokumentācija atbilst arī Direktīvas 91/414/EEK III pielikumā noteiktajām datu un informācijas prasībām attiecībā uz vienu augu aizsardzības līdzekli, kura sastāvā ir attiecīgā darbīgā viela. Saskaņā ar Direktīvas 91/414/EEK 6. panta 2. punktu dokumentācijas iesniedzējs pēc tam to nosūtīja Komisijai un citām dalībvalstīm un nodeva Pārtikas aprites un dzīvnieku veselības pastāvīgajai komitejai.
                  
               
                     (4)
                  
                  
                     Ar šo lēmumu Eiropas Savienības līmenī oficiāli jāapstiprina, ka dokumentāciju principā atzīst par atbilstīgu Direktīvas 91/414/EEK II pielikumā noteiktajām prasībām attiecībā uz datiem un informāciju un III pielikumā noteiktajām prasībām attiecībā uz vismaz vienu augu aizsardzības līdzekli, kas satur attiecīgo darbīgo vielu.
                  
               
                     (5)
                  
                  
                     Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Dokumentācija, kas attiecas uz šā lēmuma pielikumā norādīto darbīgo vielu un kas tika iesniegta Komisijai un dalībvalstīm, lai panāktu minētās vielas iekļaušanu Direktīvas 91/414/EEK I pielikumā, principā atbilst Direktīvas 91/414/EEK II pielikumā noteiktajām prasībām attiecībā uz datiem un informāciju.
            Dokumentācija atbilst arī tām prasībām attiecībā uz datiem un informāciju, kas noteiktas Direktīvas 91/414/EEK III pielikumā saistībā ar vienu augu aizsardzības līdzekli, kurš satur minēto darbīgo vielu, ņemot vērā ieteiktos izmantošanas veidus.
         
         
            2. pants
            Ziņotāja dalībvalsts rūpīgi pārbauda 1. pantā minēto dokumentāciju un iespējami drīz, bet ne vēlāk kā 2011. gada 31. decembrī, informē Komisiju par pārbaudes rezultātiem, kā arī sniedz ieteikumus par 1. pantā minētās darbīgās vielas iekļaušanu vai neiekļaušanu Direktīvas 91/414/EEK I pielikumā un ar to saistītajiem nosacījumiem.
         
         
            3. pants
            Šis lēmums ir adresēts dalībvalstīm.
         
         
            Briselē, 2010. gada 17. decembrī
            
               
                  Komisijas vārdā –
               
                  Komisijas loceklis
               
               John DALLI
            
         
         
            (1)  OV L 230, 19.8.1991., 1. lpp.
      
      
         
            PIELIKUMS
            
               DARBĪGĀ VIELA, UZ KURU ATTIECAS ŠIS LĒMUMS
            
            
                        Parastais nosaukums, CIPAC identifikācijas numurs
                     
                     
                        Pieteikuma iesniedzējs
                     
                     
                        Pieteikuma datums
                     
                     
                        Ziņotāja dalībvalsts
                     
                  
                        Piriofenons
                        
                           CIPAC Nr. 827
                     
                     
                        
                           ISK Biosciences SA
                        
                     
                     
                        2010. gada 31. marts
                     
                     
                        Apvienotā Karaliste